འཇུ་བྲོ་ལ་སྐོར་བྲོ་ཡང་ཟེར་ཞིང་།ད་ལམ་མི་ཉམས་པར་གནས་པའི་འཛམ་གླིང་གི་མི་རིགས་ཞབས་བྲོའི་ཁྲོད་ནས་དུས་ཚོད་སྔ་ཤོས་གྲས་ཡིན་པའི་ཞབས་བྲོ་ཞིག་ལགས།འཇུ་བྲོ་ལ་ད་དུང་རྔ་གཞས་ཀྱང་ཟེར་ཞིང་།རྔ་ནི་བོད་མི་རིགས་ཀྱི་གནའ་རབས་ཀྱི་རོལ་ཆའི་གྲས་ཤིག་ཡིན་པ་དང་།དམངས་ཁྲོད་ཀྱི་དུས་སྟོན་རྟེན་འབྲེལ་སྐབས་མེད་ཐབས་མེད་པའི་རོལ་མོ་ཞིག་ཡིན།རྔ་ལ་མི་རྣམས་དཔའ་སྟོབས་རྒྱས་པར་བྱེད་པ་དང་འཁྲུག་ཆ་དོད་པོའི་རྣམ་པ་བཟོ་བ།དེ་བཞིན་རྐང་སྟབས་གཅིག་གྱུར་བཟོ་བ་དང་ཞབས་བྲོའི་རམ་འདེགས་སོགས་ཀྱི་ནུས་པ་ལྡན་ཡོད།